| "The Scientist"Coldplay |
| --- |
| Singlen "The Scientist" kansikuva |
| Singlen tiedot |
|  Albumilta | *A Rush of Blood to the Head* |
|  Äänitetty  | 2001 |
|  Julkaistu | 4. marraskuuta 2002 (Britannia)15. huhtikuuta 2003 (Yhdysvallat) |
|  Formaatti | 7″ vinyyli, DVD, CD |
|  Tuottaja(t) | Ken Nelson, Coldplay |
|  Tyylilaji | rock |
|  Kesto | 05.09 |
|  Levy-yhtiö | Parlophone (Britannia)Capitol Records (Yhdysvallat) |
| Coldplayn muut singlet |
| "In My Place"2002 | "The Scientist"2002 | "Clocks"2003 |

"**The Scientist**" on englantilaisen rock-yhtye Coldplayn kappale. Se on yhtyeen seitsemäs single, ja toinen yhtyeen toiselta albumilta *A Rush of Blood to the Head*. Kappale nousi Britannian singlelistalla sijalle kymmenen. Yhdysvalloissa kappale julkaistiin kolmantena singlenä albumilta, ja se nousi sijalle 18 *Billboardin* Modern Rock Tracks -singlelistalla. Singlen musiikkivideo voitti kolme palkintoa MTV Video Music Awardsissa.

Kaikki yhtyeen jäsenet osallistuivat kappaleen tekemiseen. Kappale on pianolla soitettu balladi, joka kertoo anteeksipyynnöstä ja miehen halusta rakastaa.

Kriitikoiden arviot "The Scientistista" olivat yleisesti ottaen positiivisia. Kappaleesta on tehty useita remiksejä ja sitä on käytetty sämpläyksessä. Kappale löytyy myös yhtyeen konserttitallenteelta *Live 2003*.

Tausta
------

Coldplayn laulaja Chris Martin paljasti *Rolling Stone* -lehden haastattelussa, että kun yhtye oli tekemässä toista albumiaan, hän tiesi, että albumista puuttui jotakin. Martin ja yhtyeen kitaristi Jon Buckland matkustivat marraskuussa 2001 junalla Liverpooliin. Eräänä iltana, kun Martin oli eräässä pimeässä huoneessa Liverpoolissa, hän löysi vanhan pianon, joka ei ollut vireessä. Hän halusi soittaa George Harrisonin kappaletta "Isn't It a Pity", mutta hän ei onnistunut siinä. Hän oli aikaisemmin kuunnellut myös George Harrisonin kappaletta "All Things Must Pass". Sitten hän keksi "The Scientistin", ja soitti sen ensimmäisen kerran. Martin kirjoitti ja äänitti kappaleen sanat ja piano-osiot vielä samana päivänä.

Martin kertoi kappaleesta seuraavasti:

> »Se kertoo tytöistä. On kummallista, että vaikka mitä muuta olisi mielessäsi, oli se sitten maailmantalouden tuhoutuminen tai kamalat ympäristöongelmat, niin se mikä sinua kiinnostaa eniten on johonkuhun ihastuminen.»   
> (Chris Martin)
> 
> 

Albumin *A Rush of Blood to the Head* sisäkannessa kerrotaan, että "'The Scientist' on Dan". Danilla tarkoitetaan Dan Keelingia, joka rekrytoi yhtyeen Parlophonelle.

Musiikki ja sanoitukset
-----------------------

Musiikkinäytteet"The Scientist""The Scientist", albumilta *A Rush of Blood to the Head*, sisältää helposti tunnistettavan pianomelodian. Tässä näytteessä on osa kertosäkeestä.Äänitiedostojen kuunteluohjeet

Kappale on pianovoittoinen balladi, joka sisältää pianoriffin. Coldplayn laulaja Chris Martin aloittaa kappaleen pianomelodialla, ja alkaa sitten laulaa. Yhtye tulee kappaleeseen mukaan ensimmäisen kertosäkeen jälkeen. Kappale sisältää jousiorkesterin, ja kappaleen lopussa kuullaan myös sähkökitaraa.

Kappaleen sanoitukset viittaavat miehen voimattomuuteen rakkauden edessä. Kappaleen mies haluaisi "palata takaisin alkuun". Ensimmäisen säkeistön ensimmäiset säkeet painottavat pahoittelua:

> »Come up to meet you / tell you I'm sorry / you don't know how lovely you are  
>   
> Saavun paikalle tavatakseni sinut / kertoakseni sinulle että olen pahoillani / et tiedä kuinka suloinen oletkaan»   
> (Coldplay – "The Scientist")
> 
> 

Kappaleen nimi selittyy kolmannessa säkeistössä:

> »I was just guessing / at numbers and figures / pulling the puzzles apart  
> Questions of science / science and progress / do not speak as loud as my heart  
>   
> Olin vain arvailemassa / numeroita ja kuvioita / rikkomassa palapeliäsi  
> Tieteen kysymykset / tieteen ja edistyksen / eivät puhu yhtä kovaa kuin sydämeni»   
> (Coldplay – "The Scientist")
> 
>

Julkaisu
--------

Chris Martin soittamassa kappaletta pianollaan yhtyeen *Twisted Logic* -kiertueella vuonna 2005.
Coldplay julkaisi "The Scientistin" Euroopassa 4. marraskuuta 2002 albumin toisena singlenä. Singlellä oli kaksi B-puolta: "1.36" ja "I Ran Away". Albumin Yhdysvalloissa julkaisseen levy-yhtiön Capitol Recordsin mielestä "The Scientist" ei sopinut toiseksi singleksi, joten siellä toinen single albumilta oli "Clocks". Singlen kannessa on Sølve Sundsbøn kuvaama ja muokkaama kuva yhtyeen rumpalista Will Championista.. Kappale julkaistiin Yhdysvalloissa 15. huhtikuuta 2003.

"The Scientist" nousi Australian singlelistalla sijalle 40, Yhdysvalloissa *Billboardin* Modern Rock Tracks -singlelistalla sijalle 18, Kanadan ja Latvian singlelistoilla sijalle kuusi ja Britannian singlelistalla sijalle kymmenen.

### Vastaanotto

Kriitikoiden arviot "The Scientistista" olivat yleisesti ottaen positiivisia. *Rolling Stone* -lehden kriitikko Rob Sheffield kirjoitti albumiarvostelussaan: "...upea pianoballadi 'The Scientist' on avoin jatko-osa 'Yellow'lle' ('Palataan takaisin tähteen'), joka sisältää mullistavan falsettifinaalin, joka voisi nostaa jokaisen niskakarvasi pystyyn." *Stylus*-lehden Nick Southall kirjoitti: "Piano, joka soi läpi 'The Scientistin' on tallennettu täydellisesti, sen jokaisen erillisen sävelen lämmin painauma on parempi kuin kimeästi soiva versio, jota niin usein kuulee." *NME:n* Ian Watson kirjoitti: "'The Scientist' on kappale, joka yhdistää vääjäämättömästi yön loputtoman taivaan ja sadan tuhannen muukalaisen salaiset toiveet ja katumukset."

Kappale löytyy vuoden 2004 elokuvasta *Wicker Park*.

Cover-versiot
-------------

Yhdysvaltalainen Aimee Mann on tehnyt kappaleesta oman versionsa, soittanut sitä konserteissaan ja julkaissut sen albuminsa *Lost in Space* erikoisversiolla. Natasha Bedingfield, Eamon ja Avril Lavigne tekivät kappaleesta cover-version Jo Whileyin *Live Lounge* -radio-ohjelmassa. Belinda Carlisle esitti tulkintansa kappaleesta ITV1:n tosi-TV-sarjassa *Hit Me Baby One More Time*, Johnette Napolitano taas julkaisi versionsa albumillaan *Scarred* (2007). Brittiläinen naiskvartetti All Angels teki kuorolauluversion kappaleesta albumilleen *Into Paradise* (2007). On väitetty, että Sum 41 olisi plagioinut kappaletta (Sum 41:n kappale "Pieces" on hyvin samanlainen "The Scientist"). Televisio-ohjelma *MADtv* on tehnyt kappaleen musiikkivideosta parodian "The Narcissist".

Musiikkivideo
-------------

Kuvakaappaus kappaleen musiikkivideon lopusta. Martinin takana olevan naisen näyttelijä oli irlantilainen Elaine Cassidy.
Kappaleen musiikkivideo oli hyvin suosittu. Sen tarina on käännetty: se alkaa lopusta ja kulkee kohti alkua. Samaa tyyliä on käytetty esimerkiksi Spike Jonzen vuoden 1996 musiikkivideossa "Drop", ja ensimmäistä kertaa skottilaisen Danny Wilsonin kappaleen "The Second Summer of Love" musiikkivideossa vuonna 1989. Chris Martin oppi laulamaan kappaleen väärinpäin kuukaudessa.

Musiikkivideo kuvattiin monissa eri paikoissa ennen *A Rush of Blood to the Head* -kiertuetta, kuten Lontoossa ja Surreyn Bourne Woodsissa. Videon ohjasi Jamie Thraves, ja se esitettiin ensimmäistä kertaa 14. elokuuta 2002. Videossa Martin kävelee kaupungissa takaperin, esikaupunkialueille ja lopulta metsään, keräten matkalla asunsa osia. Metsän läpi käveltyään hän saapuu autolleen, menee sisään ja pyörtyy, minkä jälkeen hänen maassa maannut tyttöystävänsä lentää takaperin autoon sisään. Auto peruuttaa pois metsästä rikkoutuneen kaiteen läpi. Videon lopussa parin nähdään ajelevan tiellä. Martinin tyttöystävää näyttelee irlantilainen näyttelijä Elaine Cassidy.

"The Scientistin" musiikkivideo voitti kolme palkintoa vuoden 2003 MTV Video Music Awards -palkintogaalassa osioissa "paras yhtyeen video", "paras ohjaus" ja "läpimurtovideo". Se oli myös ehdolla vuoden 2004 Grammy-palkintogaalassa parhaana lyhytmuotoisena videona, mutta hävisi Johnny Cashin "Hurtille".

Kappaleet
---------

1. "The Scientist" – 5:11
2. "1.36" – 2:05
3. "I Ran Away" – 4:26

* Kappaleessa "1.36" Tim Wheeler (Ash) soittaa kitaraa.

### DVD

1. "The Scientist" (muokattu versio)
2. "The Scientist" (video takaperin)
3. "Lips Like Sugar" (live)

Lähteet
-------

* Roach, Martin: *Coldplay: Nobody Said it was Easy*. Omnibus Press, 2003. ISBN 0711998108. Teoksen verkkoversio. (englanniksi)

### Viitteet

1. 1 2 3  Scaggs, Austin: Q&A: Chris Martin  16.6.2005. Rolling Stone.  Arkistoitu 1.9.2009. Viitattu 2.11.2008. (englanniksi)
2. ↑  Oldham, James: Coldplay Yellow Fever  Heinäkuu 2002. Elizabeth Baker (alkuperäinen julkaisija Auckland, New Zealand Newspaper).  Arkistoitu 16.3.2009. Viitattu 2.11.2008. (englanniksi)
3. ↑  Coldplay - Going Out of My Head  13. elokuuta 2002. VH1.  Arkistoitu 16.9.2008. Viitattu 30. elokuuta 2008.  (englanniksi)
4. ↑  ShakenStir Interview about A Rush of Blood to the Head (Syyskuu 2002) ShakenStir (Internet). Viitattu 1. syyskuuta 2008.  (englanniksi)
5. ↑  Coldplay - The Scientist  18. marraskuuta 2002. BBC. Viitattu 1. syyskuuta 2008.  (englanniksi)
6. 1 2  Coldplay E-Zine: Numero 6 (PDF) Coldplay.com.  Arkistoitu 8.8.2006. Viitattu 1.11.2008. (englanniksi)
7. ↑  Coldplay album reviews Adrian Denning.com. Viitattu 1. syyskuuta 2008.  (englanniksi)
8. ↑  Phases and Stages - Record Review *The Austin Chronicle*.  4. lokakuuta 2002. Viitattu 1. syyskuuta 2008.  (englanniksi)
9. ↑  Coldplay Interview *Q (Internet)*.  elokuu 2002.  Arkistoitu 16.12.2008. Viitattu 2. syyskuuta 2008.  (englanniksi)
10. ↑  Perfect Playlist: Coldplay *The Daily Telegraph*.  12. lokakuuta 2006. Viitattu 1. syyskuuta 2008.  (englanniksi)
11. 1 2  The Scientist Lyrics MTV. Viitattu 1. syyskuuta 2008.  (englanniksi)
12. ↑  Coldplay Scientist B-Sides Yahoo!. Viitattu 1. syyskuuta 2008.  (englanniksi)
13. 1 2  Coldplay Singer Questions Whether He's The Devil *MTV News*.  15. lokakuuta 2002. Viitattu 15. heinäkuuta 2008.  (englanniksi)
14. ↑  Sølve Sundsbø's best shot *The Guardian*.  14. helmikuuta 2008. Viitattu 1. syyskuuta 2008.  (englanniksi)
15. ↑  The Scientist Live Dailymotion. Viitattu 1. syyskuuta 2008.  (englanniksi)
16. ↑  Gentlemen players *The Daily Telegraph*.  8. marraskuuta 2002. Viitattu 2. syyskuuta 2008.  (englanniksi)
17. 1 2  Coldplay - The Scientist at Top40-Charts Top 40-Charts. Viitattu 3. syyskuuta 2008.  (englanniksi)
18. ↑  Artist Chart History - Coldplay *Billboard*.  Arkistoitu 11.3.2007. Viitattu 2. syyskuuta 2008.  (englanniksi)
19. ↑  Latvian Airplay Top 500 of 2003 Lanet. Viitattu 3. syyskuuta 2008.  (latviaksi)
20. ↑  The 20 biggest selling albums of the 21st Century  12. maaliskuuta 2008. Music Week.  Arkistoitu 3.3.2016. Viitattu 2. syyskuuta 2008.  (englanniksi)
21. ↑  Official UK Top 75: 17/11/02  17. marraskuuta 2002. Vibe Waves.  Arkistoitu 14.11.2007. Viitattu 2. syyskuuta 2008.  (englanniksi)
22. ↑  A Rush Of Blood To The Head *Rolling Stone*.  26. elokuuta 2002.  Arkistoitu 19.4.2008. Viitattu 30. elokuuta 2008.  (englanniksi)
23. ↑  Coldplay - A Rush Of Blood To The Head Review *Stylus*.  1. syyskuuta 2002.  Arkistoitu 12.10.2008. Viitattu 30. elokuuta 2008.  (englanniksi)
24. ↑  Coldplay: The Scientist *NME*.  31. lokakuuta 2002. Viitattu 30. elokuuta 2008.  (englanniksi)
25. ↑  (2005). *Wicker Park* [DVD]. Metro-Goldwyn-Mayer. (englanniksi)
26. ↑  The Scientist by Coldplay Song Facts. Viitattu 30. elokuuta 2008.  (englanniksi)
27. ↑  Blender:The 500 greatest songs since you were born *Blender*. Viitattu 30. elokuuta 2008.  (englanniksi)
28. ↑  Natasha Bedingfield "The Scientist" Imeem. Viitattu 3. syyskuuta 2008.  (englanniksi)
29. ↑  Run For Cover(s): Letters A to E  2. heinäkuuta 2005. Feedshow.  Arkistoitu 10.7.2011. Viitattu 3. syyskuuta 2008.  (englanniksi)
30. ↑  Avril Lavigne "The Scientist" - Coldplay Cover  9. heinäkuuta 2007. Mixtape Maestro.  Arkistoitu 13.7.2007. Viitattu 3. syyskuuta 2008.  (englanniksi)
31. ↑  Living Legends Music: Belinda Carlisle Living Legends.  Arkistoitu 10.1.2009. Viitattu 3. syyskuuta 2008.  (englanniksi)
32. ↑  Johnette Napolitano - Running Scarred *Amplifier Magazine*.  29. toukokuuta 2007.  Arkistoitu 4.7.2008. Viitattu 3. syyskuuta 2008.  (englanniksi)
33. ↑  All Angels, Into Paradise  21.11.2007. BBC.  Arkistoitu 26.5.2012. Viitattu 3.9.2008.
34. ↑  Coldplay vs. Sum 41 ANTI-plug  24. tammikuuta 2005. Newmoanyeah.  Arkistoitu 26.5.2012. Viitattu 3. syyskuuta 2008.  (englanniksi)
35. ↑  *MADtv* (kausi 9). *Mad TV*. FOX. 1. marraskuuta 2003. Jakso numero 905, kausi 9. 60 minuuttia. (englanniksi)
36. 1 2 3 4 5  The Story Behind Coldplay's 'The Scientist' (Web) *MTV*.  1. elokuuta 2006. *mtv.com*.   (englanniksi)
37. ↑  Coldplay - The Scientist Mvdbase.com.  Arkistoitu 3.3.2016. Viitattu 3. syyskuuta 2008.  (englanniksi)
38. ↑  Old and new battle for MTV awards *BBC News*.  27. heinäkuuta 2003. BBC. Viitattu 31. elokuuta 2008.  (englanniksi)
39. ↑  Sal Cinquemani and Eric Henderson: Forecast: 46th Annual Grammy Awards *Slant*. Viitattu 31. elokuuta 2008.  (englanniksi)

Aiheesta muualla
----------------

* Coldplay - The Scientist YouTubessa

Coldplay

| 
* Guy Berryman
* Jonny Buckland
* Will Champion
* Chris Martin

 |
| --- |

|  |  |
| --- | --- |
| Studioalbumit | 
* Parachutes
* A Rush of Blood to the Head
* X&Y
* Viva la Vida or Death and All His Friends
* Mylo Xyloto
* Ghost Stories
* A Head Full of Dreams
* Everyday Life
* Music of the Spheres

 |
| EP:t | 
* Safety
* The Blue Room
* Sparks
* Trouble - Norwegian Live EP
* Prospekt’s March

 |
| Kokoelmat | 
* A Rush of Blood to the Head / Parachutes
* The Singles 1999–2006
* The Remixes
* Parachutes / A Rush of Blood to the Head / Live 2003
* Viva la Vida / X&Y
* 4 CD Catalogue Set
* The Butterfly Package

 |
| Singlet | 
* "Brothers & Sisters"
* "Shiver"
* "Yellow"
* "Trouble"
* "Don’t Panic"
* "In My Place"
* "The Scientist"
* "Clocks"
* "God Put a Smile upon Your Face"
* "Speed of Sound"
* "Fix You"
* "Talk"
* "The Hardest Part"
* "What If"
* "White Shadows"
* "Violet Hill"
* "Viva la Vida"
* "Lost!"
* "Lovers in Japan"
* "Lhuna"
* "Life in Technicolor II"
* "Christmas Lights"
* "Every Teardrop Is a Waterfall"
* "Paradise"
* "Charlie Brown"
* "Princess of China"
* "Atlas"
* "Magic"
* "A Sky Full of Stars"
* "True Love"
* "Ink"
* "Adventure of a Lifetime"
* "Hymn for the Weekend"
* "Up&Up"
* "Everglow"
* "Something Just Like This"
* "Miracles (Someone Special)"
* "Orphans" / "Arabesque"
* "Everyday Life"
* "Champion of the World"
* "Higher Power"
* "Coloratura"

 |
| Aiheeseen liittyviä | 
* Diskografia
* Phil Harvey
* Ken Nelson
* Brian Eno

 |